Ehdotus neuvoston asetukseksi (EY) erityisten toimenpiteiden käyttöön ottamisesta Euroopan yhteisöjen tilapäiseen henkilöstöön kuuluvien työntekijöiden tehtävien päättämiseksi (KOM(95)0327 - C4-0337/95 - 95/0180(CNS))

Ehdotus hyväksyttiin seuraavin tarkistuksin:

(Tarkistus 4)

1 artikla

>Alkuperäinen teksti>

Yksikön edun mukaisesti ja Itävallan, Suomen ja Ruotsin Euroopan yhteisöihin liittymisestä johtuvien vaatimusten huomioon ottamiseksi jotkut toimielimet voivat 30 päivään kesäkuuta 2000 saakka toteuttaa Euroopan yhteisöjen muuta henkilöstöä koskevien palvelussuhteen ehtojen 2 artiklan a ja c kohdan mukaisesti tilapäisen henkilöstönsä osalta toimenpiteitä tehtävien lopulliseksi päättämiseksi jäljempänä säädetyin edellytyksin. Kyseisillä tilapäiseen henkilöstöön kuuluvilla, joilla on toistaiseksi tehty sopimus, on oltava kaiken kaikkiaan 15 palvelusvuotta ja heidän on oltava vähintään 50- vuotiaita, jos he kuuluvat palvelussuhteen ehtojen 2 artiklan c kohdassa tarkoitettuun tilapäiseen henkilöstöön ja 55-vuotiaita, jos he kuuluvat palvelussuhteen ehtojen 2 artiklan a kohdassa tarkoitettuun tilapäiseen henkilöstöön.

>EP:n äänestyksessä hyväksytty teksti>

Yksikön edun mukaisesti ja Itävallan, Suomen ja Ruotsin Euroopan yhteisöihin liittymisestä johtuvien vaatimusten huomioon ottamiseksi jotkut toimielimet voivat 31 päivään joulukuuta 2000 saakka toteuttaa Euroopan yhteisöjen muuta henkilöstöä koskevien palvelussuhteen ehtojen 2 artiklan a ja c kohdan mukaisesti tilapäisen henkilöstönsä osalta toimenpiteitä tehtävien lopulliseksi päättämiseksi jäljempänä säädetyin edellytyksin. Kyseisillä tilapäiseen henkilöstöön kuuluvilla, joilla on toistaiseksi tehty sopimus, on oltava kaiken kaikkiaan 15 palvelusvuotta ja heidän on oltava vähintään 50- vuotiaita, jos he kuuluvat palvelussuhteen ehtojen 2 artiklan c kohdassa tarkoitettuun tilapäiseen henkilöstöön ja 55-vuotiaita, jos he kuuluvat palvelussuhteen ehtojen 2 artiklan a kohdassa tarkoitettuun tilapäiseen henkilöstöön.

(Tarkistus 5)

2 artikla

>Alkuperäinen teksti>

Edellä 1 artiklassa tarkoitetut toimenpiteet vahvistetaan koskemaan 30 Euroopan parlamentin ja kahta talous- ja sosiaalikomitean tilapäiseen henkilöstöön kuuluvaa. Nämä määrät jakautuvat tämän asetuksen soveltamisaikaan kuuluvina ajanjaksoina seuraavasti:

Euroopan talous- ja

parla- sosiaali-

mentti komitea

1.7.1995 - 30.6.1996: 2 2

1.7.1996 - 30.6.1997: 7

1.7.1997 - 30.6.1998: 6

1.7.1998 - 30.6.1999: 9

1.7.1999 - 30.6.2000: 6

>EP:n äänestyksessä hyväksytty teksti>

1. Edellä 1 artiklassa tarkoitetut toimenpiteet vahvistetaan koskemaan 30 Euroopan parlamentin ja kahta talous- ja sosiaalikomitean tilapäiseen henkilöstöön kuuluvaa. Nämä määrät jakautuvat tämän asetuksen soveltamisaikaan kuuluvina ajanjaksoina seuraavasti:

Euroopan talous- ja

parla- sosiaali-

mentti komitea

1.1.1996 - 31.12.1996: 2 2

1.1.1997 - 31.12.1997: 7

1.1.1998 - 31.12.1998: 6

1.1.1999 - 31.12.1999: 9

1.1.2000 - 31.12.2000: 6

(Tarkistus 6)

2 artiklan 2 kohta (uusi)

>EP:n äänestyksessä hyväksytty teksti>

2. Niiden mahdollisten tehtävien määrä, jotka voidaan päättää lopullisesti mutta joita ei päätetä 1 kohtaa vastaavana ajanjaksona, on ilmoitettava seuraavan jakson aikana.

Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston asetukseksi erityisten toimenpiteiden käyttöön ottamisesta Euroopan yhteisöjen tilapäiseen henkilöstöön kuuluvien työntekijöiden tehtävien päättämiseksi (KOM(95)0327 - C4-0337/95 - 95/0180(CNS))

(Kuulemismenettely)

Euroopan parlamentti, joka

- ottaa huomioon komission ehdotukset neuvostolle (KOM(95)0327 - 95/0180(CNS)) ((EYVL C 246, 22.9.1995, s. 26)),

- neuvoston kuultua sitä Euroopan yhteisöjen yhteisestä neuvostosta ja yhteisestä komissiosta tehdyn sopimuksen 24 artiklan mukaisesti (C4-0337/95),

- ottaa huomioon oikeusasioita ja kansalaisten oikeuksia käsittelevän valiokunnan mietinnön ja budjettivaliokunnan lausunnon (A4-0228/95),

1. Hyväksyy komission ehdotukset parlamentin tarkistuksin,

2. Pyytää komissiota muuttamaan ehdotustaan EY:n perustamissopimuksen 189 a artiklan 2 kohdan mukaisesti,

3. Pyytää neuvostoa ilmoittamaan parlamentille, jos se aikoo poiketa parlamentin hyväksymästä tekstistä,

4. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen,

5. Kehottaa puhemiestään välittämään tämän lausunnon neuvostolle ja komissiolle.